Diari Oficial de la Generalitat Valenciana


Sumari del DOGV 9946, del 27-09-2024 (2024/9851)

RESOLUCIÓ de 25 de setembre de 2024, del director general de Treball, Cooperativisme i Seguretat Laboral, de concessió de les subvencions convocades per la Resolució de 3 de juny de 2024, de la Direcció General de Treball, Cooperativisme i Seguretat Laboral, per la qual es convoquen subvencions en matèria de col·laboració institucional, a través d’accions sectorials i intersectorials mitjançant programes o actuacions en matèria de prevenció de riscos laborals a la Comunitat Valenciana, per a l’exercici 2024.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9946

Data del DOGV
:   27-09-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/9851

CVE
:   MOUK-Z-4173-1297

Data del document
:   25-09-2024

Organisme emissor
:   Conselleria d'Educació, Cultura, Universitats i Ocupació

Tipus de document
:   Resolució

Anàlisi jurídica

 Descriptors 

:   * ajuda pública
    * prevenció d'accidents

Atesa l’Orde 3/2023, de 15 de maig, de 2023, de la Conselleria d’Economia Sostenible, Sectors Productius, Comerç i Treball, per la qual s’establixen les bases reguladores per a concedir subvencions en matèria de col·laboració institucional, a través d’accions sectorials i intersectorials mitjançant programes o actuacions en matèria de prevenció de riscos laborals a la Comunitat Valenciana (DOGV 9599, 19.05.2023), d’ara en avant, bases reguladores.

Vista la Resolució de 3 de juny de 2024, de la Direcció General de Treball, Benestar i Seguretat Laboral, per la qual es convoquen subvencions en matèria de col·laboració institucional, a través d’accions sectorials i intersectorials mitjançant programes o actuacions en matèria de prevenció de riscos laborals a la Comunitat Valenciana, per a l’exercici 2024 (DOGV 9865, 06.06.2024).

Estudiades les sol·licituds rebudes, la Comissió de Valoració, en la seua reunió del 13 de setembre de 2024, formula la proposta de resolució motivada i elabora l’informe d’avaluació de sol·licituds presentades, de conformitat amb el que disposen els articles 15, 16 i 17 de les bases reguladores.

En la tramitació d’este procediment s’ha tingut en compte, així mateix, el que establixen l’article 164 de la Llei 1/2015, de 6 de febrer, de la Generalitat, d’hisenda pública, del sector públic instrumental i de subvencions, i l’article 11 de les bases reguladores.

Vistos els antecedents exposats, i en aplicació del que es disposa en l’article 160.4 de la Llei 1/2015, de 6 de febrer, d’hisenda pública, del sector públic instrumental i de subvencions, i en el Decret 136/2023, de 10 d’agost, del Consell, d’aprovació del Reglament orgànic i funcional de la Conselleria d’Educació, Universitats i Ocupació (DOGV 9661, 14.08.2023), i en virtut de la delegació de competències establida en l’article 11 de l’Orde de bases reguladores d’estes subvencions,

RESOLC

*Primer*

Concedir les subvencions, amb càrrec a la línia de subvenció S0460 del capítol IV, del subprograma 315A00 «Condicions de treball i administració de les relacions laborals», del pressupost de la Generalitat per a l’exercici 2024, aplicació pressupostària G01090401GE00000.315A00.48854, per un import total de 497.588,99 euros a les entitats sol·licitants i pels imports que s’indiquen en l’annex I d’esta resolució, destinades a fomentar la col·laboració institucional a través d’accions sectorials i intersectorials, mitjançant programes o actuacions en matèria de prevenció de riscos laborals a la Comunitat Valenciana, amb les condicions que establix esta resolució de concessió, en la convocatòria respectiva i en les bases reguladores i que es reflectixen en l’annex I mencionat.

*Segon*

Denegar les sol·licituds d’ajuda que es relacionen en l’annex II d’esta resolució, per les causes explicitades en este, i acordar l’arxivament dels expedients relacionats.

*Tercer*

Les entitats beneficiàries d’estes subvencions hauran de complir les obligacions establides en l’article 14 de la Llei 38/2003, general de subvencions, així com en els articles 4, 10 i 22 de les bases reguladores.

*Quart*

L’abonament de la subvenció s’efectuarà mitjançant un acompte del 30 % de l’import de la subvenció en el termini d’un mes a partir de la data de notificació de la resolució de concessió, amb la sol·licitud prèvia de l’entitat beneficiària de l’ajuda, i el 70 % restant s’abonarà quan finalitze l’acció o el programa per al qual es concedix la subvenció, una vegada s’haja justificat la realització de l’acció subvencionada.

No podrà fer-se el pagament de la subvenció mentres les beneficiàries no es troben al corrent en el compliment de les obligacions tributàries i enfront de la Seguretat Social, és a dir deutora per resolució de procedència de reintegrament. Es produirà la pèrdua del dret al cobrament total o parcial de la subvenció en el supòsit de falta de justificació o de concurrència d’alguna de les causes previstes en l’article 37 de la Llei general de subvencions (d’ara en avant, LGS), i es podrà aplicar el règim previst en l’article 25 de les bases reguladores.

*Quint*

La justificació de la subvenció es realitzarà, com a màxim, el 30 de novembre (inclusivament) de l’exercici 2024. La modalitat de justificació d’estes subvencions serà la de compte justificatiu amb aportació d’informe d’auditoria en els termes previstos en l’article 74 del Reglament de la Llei general de subvencions (RLGS). Este compte justificatiu estarà acompanyat de la documentació justificativa dels gastos en què haja incorregut l’entitat beneficiària, segons el que establix l’article 22 de les bases reguladores.

La presentació de la documentació justificativa es durà a terme a través del tràmit telemàtic de la Guia PROP denominat «Ajudes per al foment de la col·laboració institucional a través d’accions sectorials i intersectorials, mitjançant programes o actuacions en matèria de prevenció de riscos laborals a la Comunitat Valenciana (TRCOIN). Treball», en l’apartat de «Justificació», l’enllaç del qual és el següent: <https://www.gva.es/va/inicio/procedimientos?id_proc=g19854>.

*Sext*

Qualsevol alteració de les condicions tingudes en compte per a concedir la subvenció i, en tot cas, l’obtenció concurrent de subvencions i ajudes atorgades, per altres administracions o ens públics o privats, nacionals o internacionals, podrà donar lloc, amb la instrucció prèvia del procediment corresponent amb audiència a l’entitat interessada, a la modificació o la revocació de la resolució de concessió, segons establix l’article 19 de l’orde de bases.

*Sèptim*

Serà procedent reintegrar les subvencions concedides o la seua minoració, amb reemborsament de les quantitats percebudes i l’exigència dels interessos de demora des del moment del pagament de la subvenció, per incompliment de les obligacions i els requisits establits en la convocatòria, així com en els supòsits de causes de reintegrament que establix l’article 37 de la Llei general de subvencions. El procediment de reintegrament s’haurà d’ajustar a les previsions contingudes en l’article 172 de la Llei 1/2015, de 6 de febrer, de la Generalitat, d’hisenda pública, del sector públic instrumental i de subvencions.

*Octau*

Esta resolució es notificarà a les entitats beneficiàries mitjançant la seua publicació en la pàgina web de la Conselleria d’Educació, Cultura, Universitats i Ocupació, en aplicació de l’article 45.1.b de la Llei 39/2015, d’1 d’octubre, del procediment administratiu comú de les administracions públiques. Així mateix, es publicarà en el *Diari Oficial de la Generalitat Valenciana*  i en la Base de dades nacional de subvencions, en compliment del que establix sobre publicitat de subvencions concedides, en la Llei general de subvencions.

Contra esta resolució, que posa fi a la via administrativa, podrà interposar-se potestativament, de conformitat amb els articles 123 i 124 de la Llei 39/2015, d’1 d’octubre, del procediment administratiu comú de les administracions públiques, un recurs de reposició davant del mateix òrgan que l’ha dictada, en el termini d’un mes a comptar de l’endemà de la notificació. O bé, directament, un recurs contenciós administratiu, davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos, a comptar de l’endemà de la notificació, de conformitat amb el que preveu l’article 46 de la Llei 29/1998, de 13 de juliol, reguladora de la jurisdicció contenciosa administrativa.

  

València, 25 de setembre de 2024

(p. d. Orde 3/2023, DOGV 9599, 19.05.2023)

Andrés Lluch Figueres

Director general de Treball, Cooperativisme i Seguretat Laboral

Esta disposició conté annexos. Consulteu-ne la versió en PDF.